
	NVD-7
	
NAVODILO ZA VARNO DELO
	
[image: Slika, ki vsebuje besede simbol, grafika, sličica, logotip

Vsebina, ustvarjena z UI, morda ni pravilna.]

	Izdaja 0102
	
	

	27.5.201620.01.2026
	ELEKTRIČNE ŠKARJE ZA ŽIVO MEJO
	


1.	NAMEN IN UPORABA
Škarje se uporabljajo za hitro in enostavno rezanje grmovja in žive meje.

2.	NEVARNOSTI PRI DELU
Pri stiku škarij z električnim vodom ali če uporabljamo škarje v vlažnem okolju ali na dežju lahko pride do udara el. toka.

3.	PRED UPORABO
· obvezno preberemo navodila za uporabo, podana s strani proizvajalca,
· očistimo delovno okolico in odstranimo ovire - trdi predmeti, ki lahko pridejo med rezila,
· preverimo priključni kabel in podaljšek, stikalo in rezila; če so ti deli poškodovani, škarij ne uporabljamo.

4.	MED UPORABO
· je obvezna uporaba osebne varovalne opreme,
· takoj spustimo stikalo vklop/izklop, če se noži med delom zataknejo, škarje izklopimo iz omrežja in odstranimo zagozdeni predmet,
· škarij nikoli ne uporabljajmo v bližini električnih vodov in gorljivih in vnetljivih snovi,
· delamo enakomerno in postopoma in nikoli ne preobremenjujemo motorja,
· škarje prenašamo ugasnjene, z mečem obrnjenim nazaj in z nameščenim zaščitnim tulcem,
· se pred vžigom škarij prepričamo, da noži niso blokirani in v kontaktu z vejami,
· škarje vedno trdno držimo z obema rokama,
· ne delamo s poškodovanimi, delno popravljenimi ali nepravilno sestavljenimi škarjami,
· ne odstranjujemo in ne spreminjamo varnostnih priprav,
· škarje prenašamo samo s pomočjo ročaja,
· škarje hranimo z nameščeno zaščito meča, na suhem prostoru, dvignjenem od tal,
· škarje smejo uporabljati le osebe, seznanjene z navodili za uporabo in navodili za varno delo,
· po izklopu počakamo, da se rezila popolnoma ustavijo.

5.	VZDRŽEVANJE, ČIŠČENJE IN PREGLEDOVANJE
Pred vsako menjavo pribora, nastavitvami, čiščenjem in drugimi vzdrževalnimi deli napravo obvezno izklopimo iz omrežja. Po uporabi nože dobro očistimo in naoljimo. Za mazanje uporabimo ustrezno strojno olje. Površino stroja in priključni kabel redno čistimo s suho krpo. Ne uporabljamo agresivnih čistilnih sredstev, ki lahko poškodujejo plastično ohišje. Prav tako za čiščenje ne uporabljamo bencina ali drugih vnetljivih sredstev. Vsa večja popravila prepustimo pooblaščenem serviserju.
Pri ročnih orodjih v dvojni izolaciji je dovoljena menjava dovodnih kablov samo z originalnim dvožilnim kablom z zalitim vtikačem. Krpanje ni dovoljeno.

6.	OSEBNA VAROVALNA OPREMA
Pri delu z električnimi škarjami za živo mejo se mora uporabljati sledeča osebna varovalna oprema: varovalna obleka, varovalne rokavice in čevlji z varovalno kapico.

